Na osnovu Odluka Nastavno-umjetničkog vijeća 02-1-606/3-20 od 21.09.2020. godine i broj:02-1-638/6-20 od 08.10.2020. godine i saglasnosti Senata Univerziteta u Sarajevu od 28.10.2020. godine

**UNIVERZITET U SARAJEVU**

**MUZIČKA AKADEMIJA U SARAJEVU**

# raspisuje

K O N K U R S / N A T J E Č A J

**za izbor u akademska zvanja:**

**Nastavno-naučno zvanje**:

1. Predmeti: Aspekti muzike 20. stoljeća I-II, Analiza muzičkog djela III-IV, Stvaralačke strategije muzike 21. Stoljeća (analiza i sinteza), Metodologija istraživanja u muzičkoj teoriji, Aspekti savremene muzike, Odabrani predmet struke – **vanredni profesor -** 1 izvršilac
2. Predmeti: Solfeggio I-X; Metodika nastave solfeggia i praktikum– **viši asistent**- 1 izvršilac

Uvjeti za izbor u nastavno-naučna zvanja vanrednog profesora i višeg asistenta propisani su čl. 96 Zakona o visokom obrazovanju ("Službene novine Kantona Sarajevo" broj: 33/17, 35/20 i 40/20) i čl. 194 stav Statuta Univerziteta u Sarajevu, kako slijedi:

**vanredni profesor:** proveden najmanje jedan izborni period u zvanju docenta, najmanje pet naučnih radova iz oblasti za koju se bira objavljenih u priznatim publikacijama koje se nalaze u relevantnim naučnim bazama podataka, objavljena knjiga i originalni stručni uspjeh kao što je projekt, patent ili originalni metod, sve nakon izbora u zvanje docenta, te uspješno završeno mentorstvo najmanje jednom kandidatu za stepen drugog ciklusa studija odnosno reformiranog/integriranog studija

**viši asistent:** stepen drugog ciklusa studija, proveden izborni period u zvanju asistenta i sa najnižom prosječnom ocjenom i na prvom i na drugom ciklusu studija 8 ili 3,5

Akademsko osoblje zaključuje ugovor radu na vremenski period na koji je izabrano, izuzev redovnog profesora koji zaključuje ugovor o radu na neodređeno vrijeme. Vanredni profesor bira se na period od šest godina sa mogućnošću jednog ponovnog izbora.

Kandidati uz prijavu dostavljaju:

a) biografiju (CV) i spisak objavljenih naučnih/umjetničkih radova, programe javno predstavljenih oblika umjetničkog stvaralaštva, projekata, patenata ili originalnih metoda iz oblasti za koju se vrši izbor,

b) diplomu i drugu dokumentaciju o stečenom obrazovanju,

c) listu objavljenih knjiga, udžbenika i naučnih radova kao i same knjige i radove,

d) podatke o nagradama i priznanjima u vezi sa odgovarajućom naučnom/umjetničkom oblasti,

e) dokaz o uspješno obavljenom mentorstvu kod izbora u odgovarajuće akademsko zvanje.,

f) uvjerenje o državljanstvu (originali ili ovjerene kopije),

g) rješenje o nostrifikaciji (originali ili ovjerene kopije) – za inostrane diplome

Uz pisani materijal, kandidat obavezno dostavlja i CD sa istim tekstom.

Konkurs ostaje otvoren 15 dana od dana objavljivanja u dnevnoj štampi i na web stranicama Muzičke akademije i Univerziteta u Sarajevu.

Nepotpune i neblagovremene prijave neće biti razmatrane.

Dodatne informacije kandidati mogu dobiti na tel. 033 444 896, kontakt osoba: Lamija Selman, sekretar Akademije

Prijave sa potrebnom dokumentacijom slati na adresu:

**MUZIČKA AKADEMIJA U SARAJEVU**

**JOSIPA ŠTADLERA 1/II**

**SA NAZNAKOM: PRIJAVA NA KONKURS**